Een wenner vir $590 miljoen-boerpotArgieffoto van ‘n Powerball-loterykaartjie Een gelukkige wenner beskik oor die wenkaartjie vir die grootste Powerball-boerpot ooit in Amerika. Die nommers was 22, 10, 13, 14, 52 en die Powerball-nommer 11, berig CNN. Die kaartjie is in Zephyrhills, Florida in Amerika verkoop, het David Bishop, adjunksekretaris van die Florida-lotery gesê. Saterdag se boerpot beloop $590.5 miljoen (sowat R5,3 miljard), met ‘n kontantwaarde van $376.9 miljoen (sowat R3,3 miljard). Twee wenners in Arizona en Missouri het in November $587.6 miljoen gewen. Die grootste boerpot in Mega Millions van $656 miljoen is in Maartmaand deur drie gelukkige wenners gedeel. Indien iemand nie die wennommers gekies het nie, sou die boerpot Woensdag $925 miljoen beloop het. Die Powerball-lotery word in 43 state, die District of Columbia en die US Virgin Islands gespeel. ‘n Enkele kaartjie kos $2 en die kans om die boerpot te wen is 1 in 175 223 510.